text: 26 юни, Градска художествена галерия 19 ч.
  Концерт на Ансамбъл "Драгостин Фолк Национал"
  Звукови икони на България
  Постигнали световна известност, "Драгостин Фолк Национал" гостуват на Международния музикален фестивал "Варненско лято" на 26 юни от 19 часа. Златните гласове на певиците под диригентството на Стефан Драгостинов ще изпълнят с магията на претворения фолклор концертната зала на Градската художествена галерия във Варна.
  Ансамбъл "Драгостин Фолк Национал" е спечелил със своето изкуство елитна публика при откриване на сесии на ООН във Виена, на Московския пасхален фестивал, на Европейските дни на културата във Франкфурт на Майн.
  Перфектността на изпълнителите от "Драгостин Фолк Национал" им позволява да изплитат фините дантели на една класическа звучност и да жонглират с похвати от джаз музиката. Ансамбълът е основан и се ръководи от проф. Стефан Драгостинов, който е създал уникален репертоар, основан на индивидуалностите на изпълнителите и вдъхновен от енергията и богатството на българския фолклор.